CELEX: 32019R1883
Language: el
Date: 2019-11-08 00:00:00
Title: Εκτελεστικός κανονισμός (ΕΕ) 2019/1883 της Επιτροπής της 8ης Νοεμβρίου 2019 για την 307η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

11.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 290/15
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1883 ΤΗΣ ΕΠΙΤΡΟΠΗΣ
         της 8ης Νοεμβρίου 2019
         για την 307η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
         Εκτιμώντας τα ακόλουθα:
         
                     (1)
                  
                  
                     Το παράρτημα I του κανονισμού (ΕΚ) αριθ. 881/2002 περιλαμβάνει τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
                  
               
                     (2)
                  
                  
                     Στις 5 Νοεμβρίου 2019 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να διαγράψει μία καταχώριση στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
                  
               
                     (3)
                  
                  
                     Επομένως, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 8 Νοεμβρίου 2019.
            
               
                  Για την Επιτροπή
               
               
                  εξ ονόματος του Προέδρου,
               
               
                  Προϊσταμένη της Υπηρεσίας Μέσων Εξωτερικής Πολιτικής
               
            
         
         
            (1)  ΕΕ L 139 της 29.5.2002, σ. 9.
      
      
         
            ΠΑΡΑΡΤΗΜΑ
            Στο παράρτημα I του κανονισμού (ΕΚ) αριθ. 881/2002 η ακόλουθη καταχώριση υπό τον τίτλο «Φυσικά πρόσωπα» διαγράφεται:
            
               «Mourad Ben Ali Ben Al-Basheer Al-Trabelsi (γνωστός και ως α) Aboue Chiba brahim, β) Arouri Taoufik, γ) Ben Salah Adnan, δ) Sassi Adel, ε) Salam Kamel, στ) Salah Adnan, ζ) Arouri Faisel, η) Bentaib Amour, θ) Adnan Salah, ι) Hasnaoui Mellit, ια) Arouri Taoufik ben Taieb, ιβ) Abouechiba Brahim, ιγ) Farid Arouri, ιδ) Ben Magid, ιε) Maci Ssassi, ιστ) Salah ben Anan, ιζ) Hasnaui Mellit. Διεύθυνση: Libya Street Number 9, Manzil Tmim, Nabeul, Τυνησία. Ημερομηνία γέννησης: α) 20.5.1969, β) 2.9.1966, γ) 2.9.1964, δ) 2.4.1966, ε) 2.2.1963, στ) 4.2.1965, ζ) 2.3.1965, η) 9.2.1965, θ) 1.4.1966, ι) 1972, ια) 9.2.1964, ιβ) 2.6.1964, ιγ) 2.6.1966, ιδ) 2.6.1972. Τόπος γέννησης: α) Manzil Tmim, Τυνησία· β) Λιβύη· γ) Τυνησία· δ) Αλγερία· ε) Μαρόκο· στ) Λίβανος. Υπηκοότητα: Τυνήσιος. Αριθ. διαβατηρίου: α) G827238 (τυνησιακό διαβατήριο που εκδόθηκε την 1.6.1996 και έληξε στις 31.5.2001), β) 05093588 (αριθμός εθνικού δελτίου ταυτότητας). Άλλες πληροφορίες: Όνομα μητρός: Μabrukah al-Yazidi. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 12.11.2003.»